Ինչքան կարելի է եզրակացնել վերջին շրջանի իրադարձություններից՝ մենք դեռ երկար պիտի «մերժենք» նախկիններին, ապրենք նրանց դեմ կռվելով, նրանցից ոմանց հանդուրժելով, բայց նրանց մեջ տեսնելով մեր վատ ապրելու պատճառները։ Երեկ, օրինակ, Երեւանի պետական համալսարանի «Ռեստարտ» նախաձեռնությունը նոր ակցիա է արել՝ համալսարանի պատից կտրել-հանելով ԵՊՀ խորհրդի նախագահ Սերժ Սարգսյանի լուսանկարը։ Ոմանք կասեն՝ «հասնում է՝ տասը տարի կեղեքել է մեզ», մյուսները կմեղադրեն, թե՝ չի կարելի պատմությունը ջնջել՝ մենք 90-ականներին ջնջել-ավիրելու մի մեծ ու վտանգավոր փուլ ենք անցել, երրորդները կհանդիմանեն, թե սա՞ է ձեր «սիրո ու հանդուրժողականության հեղափոխությունը»։